En Fakta-butik i Frederikshavn blev torsdag aften udsat for et væbnet røveri af en yngre mand. Da det ikke lykkedes at få udleveret penge, flygtede manden ad bagvejen.

Nordjyllands Politi fik torsdag aften klokken 22.05 en anmeldelse om et væbnet røveri mod Fakta på Koktvedvej 33 i Frederikshavn. En yngre mand truede to af de ansatte med en stor køkkenkniv, for at få nogle penge, men kassen i butikken kunne ikke åbnes. Derefter fik manden truet de ansatte ind i et baglokale, hvor der var et pengeskab, som han ville have dem til at åbne. Da det heller ikke lykkedes, flygtede gerningsmanden ud ad bagvejen. Den yngre mand var iført en grå jakke, hvor hætten var oppe, et par sorte bukser, sorte Nike-sko, hvor snørrebånd, sål og Nike-logoet var hvidt, og en hvid maske/halsedise, som var trukket op over både mund og næse. Nordjyllands Politi har anholdt en mand i sagen, som har erkendt, at han stod bag røveriet. Manden var i forvejen eftersøgt, da han mangler at afsone to domme. Derfor er han kommet direkte i arresten, og har påbegyndt afsoningen af de to domme.